«Закуандарыла анаркотикатә маҭәашьарқәа рыҭира» аҿагылараз.
19.09.2017
«Закуандарыла анаркотикатәи арҩашьыгатәи маҭәашьарқәа рыҭира» аҿагыларазы Аҧсны жәлар Реизара аҟны иаҧҵоу акомиссиа имҩаҧнагеит аилатәара . Уи иалахәын Аҳәынҭқарратә шәарҭадаратә маҵзуреи , Апрокуратура Хадеи рнапхгара .
598
«Закуандарыла анаркотикатәи арҩашьыгатәи маҭәашьарқәа рыҭира» аҿагыларазы Аҧсны жәлар Реизара аҟны иаҧҵоу акомиссиа имҩаҧнагеит аилатәара . Уи иалахәын Аҳәынҭқарратә шәарҭадаратә маҵзуреи , Апрокуратура Хадеи рнапхгара .
Аҧсны иуадаҩу акриминогентә ҭагылазаашьа аҭышәныртәалара иазкыз азҵаарақәа ирылацәажәан. Иахьа имҩаҧысыз аизараҿы азинхьчаратә усбарҭақәа русушьа ахькәадоу иахҟьаны , акадрқәа рыҧсахра азы азҵаара ықәдыргылеит . Аҧсны апрокурор хада ихаҭыҧуаҩ Ешсоу Какалиа иҳәеит , ацәгьоуҩы идырҵо ахара аарҧшразы афактқәа нагӡаны иахьырзеизымго иахҟьаны, аусеилыргара ишахәҭоу ишзымҩаҧымсуа атәы .
Арҩашьыгатә маҭәашьарқәа рылазырҵәо ацәгьоуцәа ракәзар , урҭ ҭелла рыҽрымардоит изаадырхәо . Иахьазы ас еиҧш иҟоу аметод зхы иазырхәо рхаҭарақәа рышьақәыргыларазы алшара ҳамам иҳәеит Аҳәынҭқарратə шәарҭадаратә маҵзура ахантәаҩы ихаҭыҧуаҩ Игор Кованов .
Жәлар Реизара адепутатцәа изларҳәаз ала, аҳәынҭқарратә шәарҭадаратә маҵзура аусзуҩцәа иааныркылеит ҩыџьа арҩашьыгатә маҭәашьарқәа рылазырҵәоз ацәгьауцәа. Ицоит аусҭҵаара, иҳәеит Игор Кованов. Аҧсны Жәлар Реизара адепутат Рауль Лолуа ажәалагала ҟаиҵеит , анаркотикқәа рылазырҵәо ауаа , иахьырхәлазарц ашықәс рацәа рықәҵаны , мамзаргьы, рыҧсы ҭанаҵы аҭакра рықәыршәаны .
Рауль Лолуа иҳәеит , ишаахәатәу хәы-шықәса рыҩныҵҟа арҩашьыгатә маҭәашьар ауаҩы ишьа ишалоу гәазҭо амыругақәа . Анаҩсан , урҭ ауаа , аҳәынҭқарратә усбарҭақәа рахь ирыдрымкылаларц.
Дениза Гьергьиаҧҳа , Ельдар Дамиров,АТ.
Оцените новость:
+1
+2
+3
+4
+5
Сохраните ссылку или поделитесь с друзьями